पाएं अपने शहर की ताज़ा ख़बरें और फ्री ई-पेपरडाउनलोड करें
नीमच। 11 हजार की आबादी वाले कस्बे जीरन के सरकारी स्कूल में स्पोट्र्स टीचर है बाबूलाल जैन। नौसेना में जाना चाहते थे। नहीं जा पाए। मन में ऐसी टीस थी, जिसे दूर करने के लिए उन्होंने कस्बे में ही फौज तैयार करा दी। 18 साल से युवाओं को फौज की मुफ्त ट्रेनिंग दे रहे हैं। इनमें से 144 युवा अलग-अलग सेनाओं का हिस्सा हैं।
शासकीय बालक उमावि जीरन के स्पोट्र्स शिक्षक बाबूलाल जैन युवाओं को दौड़, लांग जंप सहित कई कसरत कराते हैं। वे उन्हें सेना में भर्ती की तैयारी नहीं, बल्कि ऐसी ट्रेनिंग देते हैं। मानो उनकी सेना में भर्ती हो गई हो।
कस्बे के सौ युवा मिलिट्री, 25 सीआरपीएफ, 4 बीएसएफ, 5 एसएएफ व 10 मप्र पुलिस में पदस्थ हैं। महू में होने वाली आर्मी, सीआरपीएफ भर्ती में हर बार नगर के युवाओं का चयन होता है। जैन के प्रयासों से यहां के युवाओं की फिटनेस अन्य अभ्यर्थियों से ज्यादा साबित हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn